Jeg må sige at mit abbonnement hos Telenor har været et sandt helvede. Til at starte med tilmelder jeg min regning hos Betalings Service for at slippe for rykkere og iøvrigt spare de 40kr Telenor tager for at udsende en regning.

Alligevel begynder jeg at modtagere rykkere fra Telenor. Jeg ringer derind, og snakker med en rigtig flink mand i kundeservice som fortæller at der kan gå 4 til 8 uger inden min aftale er registreret hos Betalings Service. Samtidig lover han mig at han vil fjerne mit rykkergebyr på den næste regning.

Der går en måneds tid og jeg modtager nu igen en rykker fra Telenor, og denne gang lukker de min telefon. Jeg ringer til kundeservice og får igen fat i en rigtig flink mand, og jeg fortæller ham at jeg kan se der er blevet trukket nogle penge fra min konto til Telenor, jeg har dog ikke styr på hvilken regning det gælder for, men går ud fra at når de har trukket penge til noget, så trækker de vel igen hvis jeg skylder. Manden forsikrer mig om at der må være sket en fejl, og han åbner igen mit abbonement. Samtidig lover han mig at fjerne eventuelle gebyrer der måtte have været i forbindelse med lukning og rykkere.

Der går nu en måned til, og jeg sidder mandag morgen og skal foretage et opkald til min kæreste. Men hov - telefonen virker nu ikke igen. Idet jeg ringer bliver jeg stillet om til kreditor service hvor de siger jeg skylder dem penge. Jeg forklarer personen at jeg altså for snart 3 måneder siden havde lavet en betalings service for netop at slippe for disse ting. Pigen sidder længe over prøver at få styr på de mange poster i regnskabet som for hende åbenbart også virker totalt uoverskueligt, fordi inden længe bliver jeg sendt videre til debitor service. Jeg har en god snak med en pige som fortæller mig at en gammel regning har ligget og "drillet" og de ikke har mulighed for at trække denne regning over betalings service (???) Jeg forsøger med at det vel ikke kan være min skyld at ingen nogensinde har gjort mig opmærksom på denne problemstilling, og hun forsikrer mig at det hele er deres skyld og at de vil fjerne alle rykkere og gebyrer jeg har fået igennem tiderne. Det vil blive fjernet på min næste regning.

Sidst i samme måned tjekker jeg ved et tilfælde min betalingsservice og ser at der umiddelbart ligger en regning og venter fra telenor på HELE 1400 KR. Jeg fatter telefonen og ringer straks til kundeservice. Telenor har åbenbart sammen med en ny regning, også opkrævet mig en regning jeg allerede havde indbetalt ??? Jeg afviser derfor regningen da jeg ikke vil indbetale penge jeg allerede har betalt. Og dermed når vi til denne måned, hvor Telenor har opkrævet mig et rykkergebyr for ikke at indbetale en regning, lagt sammen med en regning jeg allerede havde indbetalt.

Jeg har nu efterhånden mistet tålmodigheden med virksomheden. Jeg har ringet til Telenor og bedt dem opsige mit abbonement snarrest muligt da jeg ikke kan overskue de evige rykkere jeg gang på gang har modtaget, på trods af jeg tilmeldte mig betalingsservice i starten af mit abbonement. 

Deres regninger er simpelthen så uoverskuelige at jeg har opgivet at finde ud af hvor mange penge de egentlig har opkrævet mig i rykkere, åbningsgebyrer m.m. på trods af jeg i bedste tro agerede og tilmeldte mig betalingsservice.

På trods af jeg er blevet lovet at de fjernede alle mine rykkere og gebyrer kan jeg ikke se at disse er blevet fjernet på nogen regninger. Og samlet set har jeg på stående fod regnet mig sammen til at beløbet render op i 1.000 Kr for åbningsgebyrer, rykkergebyrer m.m.

Tak for 6 måneder i helvede, Kære Telenor. Jeg længes dagen hvor vores veje skilles og jeg slipper for stress og jag med uventede rykkere gennem brevsprækken.